
FELHÍVÁS
2024.

A Tarsoly Ifjúságért Egyesület és a Vörösmarty Mihály Könyvtár
a hagyományoknak megfelelően
a költészet napja alkalmából
harmincharmadik alkalommal hirdet

"KÖLTŐNK ÉS KORA"
címmel

vetélkedőt középiskolások számára József Attila munkásságáról, életéről, koráról, irodalomtörténeti jelentőségéről, hatásáról.

A vetélkedő célja elmélyíteni és szélesíteni a diákok József Attilával kapcsolatos ismereteit, hogy ezáltal még közelebb jussanak a költő világához, valamint hozzásegíteni a diákokat kreatív készségeik, képességeik kibontakoztatásához, fejlesztéséhez.
A játék az alábbi fő témák köré szerveződik:
	- József Attila költészete,
	- élete, különös tekintettel kortársaival való kapcsolataira,
	- utóélete, hatása (megzenésített versek, emlékversek), 
	- versrészletek nyelvi, stiláris elemzése.

A vetélkedő:
A versenyben középiskolások 3 fős csapatai vehetnek részt (egy iskolából több csapat is jelentkezhet).
Jelentkezni 2024. február 6-tól a www.tarsolyegyesulet.hu honlapon, a Költőnk és Kora címszó alatt a kért adatok megadásával (regisztrációval) lehet.

A vetélkedő két fordulóból áll:
1. forduló:
Az internetes játék feladatait a regisztrált csapatok 2023. március 6. és 20. között oldhatják meg.
A játékosok főként
· versismereti,
· irodalomtörténeti, kortörténeti,
· József Attila életével, kortársaival kapcsolatos
· alapvető könyvtárhasználati ismeretekkel kapcsolatos feladatokat kapnak.
feladatokat kapnak.
A második fordulóba a zsűri döntése alapján a legtöbb pontszámot elért csapatok kerülnek be, melyeket e-mailen értesítünk, és az eredményeket a www.tarsolyegyesulet.hu honlapon megjelentetjük.



2. forduló:
[bookmark: _GoBack]Időpont: 2024. április 11. csütörtök

                A csapatok személyes részvételével lebonyolított program:
	Helyszín: Vörösmarty Mihály Könyvtár Olvasóterem
	Székesfehérvár, Oskola u. 7.
	Program:
	10.00 Megnyitó.
	10.30 A döntő programja:
	A vetélkedő két részből áll, egy délelőtti és egy délutáni fordulót tervezünk. 	A program várhatóan 15 órakor fejeződik be.
	
 A vetélkedő díjai: 
A legjobban szereplő csapatok /a diákok és a felkészítő tanáruk/ 40.000 Ft, 30.000 Ft, 20.000 Ft értékű könyvvásárlási utalványt és  könyveket kapnak a zsűritől.
A zsűri a legsikeresebb felkészítő tanárt, vagy vetélkedő diákot Tóth László-díjban részesíti. 

Tóth László A Szabadművelődés Háza munkatársa, igazgatója, a Költőnk és Kora József Attila műveltségi vetélkedő létrehozója, szervezője volt. 

Információ: tarsolyie@gmail.com


Székesfehérvár, 2024. február 1.				


	A szervezők

